મૂડી રોકાણકારો માટે વડાપ્રધાનની આ વાત ઘણી મહત્ત્વની બની રહી હશે, કારણ કે વિશ્વના દેશોમાં એવી માન્યતા પ્રવર્તે છે કે ભારતમાં ચૂંટણીઓ નજીક આવવાની સાથે જ મોટા અને મહત્ત્વના આર્થિક સુધારાઓ અટકી પડે છે અને લોકોને લલચાવે એવી અર્થતંત્રને વિપરીત અસર કરનારી લોકપ્રિય યોજનાઓની જાહેરાતો થવા માંડે છે. GST અને નોટબંધી જેવાં પગલાંઓ અર્થતંત્રની તંદુરસ્તી માટે છે અને તે નવા ભારતના નિર્માણ માટેની સરકારની કટિબદ્ધતા સૂચવે છે, તેવો સંદેશો પણ વડાપ્રધાનના પ્રવચનમાંથી સાંપડે છે.